Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi kuluttajapolitiikkaa koskevasta yhteisön toimintaohjelmasta (2007–2013) /* KOM/2006/0700 lopull. - COD 2005/0042B */





[pic] | EUROOPAN YHTEISÖJEN KOMISSIO | Bryssel 14.11.2006 KOM(2006) 700 lopullinen 2005/0042B (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi kuluttajapolitiikkaa koskevasta yhteisön toimintaohjelmasta (2007–2013) 2005/0042B (COD) KOMISSION TIEDONANTOEUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi kuluttajapolitiikkaa koskevasta yhteisön toimintaohjelmasta (2007–2013) (ETA:n kannalta merkityksellinen teksti) 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2005) 115 – 2005/0042B (COD): | 13.04.2005 | Alueiden komitean lausunto: Euroopan talous- ja sosiaalikomitean lausunto: | 16.02.2006 14.02.2006 | Euroopan parlamentin lausunto ensimmäisessä käsittelyssä: | 23.03.2006 | Komission muutettu ehdotus (asiakirja KOM(2006) 235): | 24.05.2006 | Neuvoston poliittinen yhteisymmärrys: | 25.09.2006 | Yhteinen kanta vahvistettiin: | 13.11.2006 | 2. KOMISSION EHDOTUKSEN TAVOITE Ohjelman tavoitteena on edistää kuluttajien turvallisuuden ja taloudellisten etujen suojaa sekä heidän oikeuttaan saada tietoa ja koulutusta. Se antaa EU:lle mahdollisuuden täydentää, tukea ja seurata jäsenvaltioiden toimintalinjoja, tukea kuluttajajärjestöjä, vahvistaa EU:n kuluttajansuojalainsäädäntöä ja auttaa eurooppalaisia kuluttajia toimimaan aktiivisesti sisämarkkinoilla. Vuosien 2007–2013 ohjelmalla on kaksi päätavoitetta: varmistetaan korkeatasoinen kuluttajansuoja siten, että kuluttajien edut tulevat tosiasiallisesti edustetuiksi, ja varmistetaan, että kuluttajansuojasäännöksiä sovelletaan tehokkaasti täytäntöönpanoa koskevalla yhteistyöllä, tiedotuksella, koulutuksella ja muutoksenhaun kautta. Näihin tavoitteisiin päästään yhdistämällä erilaisia toimia ja välineitä vuotuisissa työsuunnitelmissa asetettujen prioriteettien mukaisesti. 3. YHTEISTÄ KANTAA KOSKEVAT HUOMAUTUKSET Neuvosto pääsi 25. syyskuuta 2006 yksimielisesti poliittiseen yhteisymmärrykseen luonnoksesta päätökseksi yhteisön toimintaohjelmasta kuluttajapolitiikan alalla (2007–2013). Se perustui suurelta osin 24. toukokuuta 2006 annettuun komission muutettuun ehdotukseen. Muutetussa ehdotuksessa otettiin huomioon ohjelman talousarvioon tullut huomattava lovi, joka johtui rahoituskehystä koskevasta toimielinten sopimuksesta, sekä Euroopan parlamentin ensimmäisessä käsittelyssä esittämät viralliset huomiot. Siinä tehtiin huomattavia muutoksia alkuperäiseen ehdotukseen ja jaettiin se kansanterveyden ohjelmaan ja kuluttajapolitiikan ohjelmaan. Muutettua ehdotusta koskevan keskustelun aikana jotkin neuvoston jäsenet suhtautuivat varauksellisesti erityishankkeisiin ja eurooppalaisen maisteriohjelman perustamiseen ja opiskeluapurahoihin ja Euroopan parlamentti oli myös varauksellinen eurooppalaisen maisteriohjelman sekä hajautettujen toimien ja heikossa asemassa olevien kuluttajien suhteen. Kaikki jäsenvaltioiden varaumat poistettiin lopulta sopimukseen pääsemiseksi, kun otettiin huomioon tarve saada ohjelma ajoissa hyväksytyksi. Yhteinen kanta vastaa näin ollen toimielinten välisen yhteydenpidon tuloksia, ja komissio kannattaa sitä. 4. PÄÄTELMÄ Komissio katsoo, että 13.11.2006 yksimielisesti hyväksytty yhteinen kanta on sen muutetun ehdotuksen tärkeimpien tavoitteiden ja periaatteiden mukainen. Komissio toteaa sisämarkkinoita ja kuluttajansuojaa käsittelevän Euroopan parlamentin valiokunnan puheenjohtajan vahvistaneen, että jos neuvosto pääsee poliittiseen yhteisymmärrykseen puheenjohtajamaan kompromissiesityksen pohjalta, hän suosittelee valiokunnalle yhteisen kannan hyväksymistä ilman tarkistuksia. Siksi komissio voi tukea yhteistä kantaa, joka on kolmen toimielimen välillä saavutetun yhteisymmärryksen mukainen.